Άρης Μαραγκόπουλος

Ο Άρης Μαραγκόπουλος είναι Έλληνας συγγραφέας, κριτικός, μεταφραστής, ιστορικός τέχνης και εκδότης.

Βιογραφία 
Ο Μαραγκόπουλος γεννήθηκε στην Αθήνα το 1948. Σπούδασε στο Πανεπιστήμιο Αθηνών ιστορία και αρχαιολογία και στη συνέχεια στο Παρίσι, ιστορία της τέχνης. Έχει γράψει και εκδόσει δεκάδες βιβλία, πεζογραφήματα, κριτικά δοκίμια, λευκώματα, καθώς και μεταφράσεις. Επίσης, έχει συμμετοχή ως συγγραφέας σε πολλούς συλλογικούς τόμους, ενώ ως κριτικός λογοτεχνίας έχει συνεργαστεί με διάφορα έντυπα. Υπήρξε μέλος της ιδρυτικής ομάδας του αθηναϊκού εκδοτικού οίκου «Τόπος», με τον οποίο συνεργάζεται πλέον ως σύμβουλος εκδόσεων «μετά τη συνταξιοδότησή του». Στο πλαίσιο των ενδιαφερόντων του και της συγγραφικής και εκδοτικής ενασχόλησης του Μαραγκόπουλου εμπίπτει η φωτογραφία και, εν γένει, οι εικαστικές και αναπαραστατικές τέχνες και μέσα.

Έχει ασχοληθεί επισταμένα με το έργο και τη ζωή του Τζέιμς Τζόυς. H μεταφραστική και σχολιαστική εργασία του Μαραγκόπουλου σε αυτό το πεδίο έχει θεωρηθεί ως σημαντική για τη γνωριμία του ελληνικού αναγνωστικού κοινού με το διάσημο Ιρλανδό συγγραφέα, καθώς και στην «κατανόηση» του έργου του στην Ελλάδα.

Ο Μαραγκόπουλος θήτευσε δυο φορές στη θέση του γενικού γραμματέα της ελληνικής Εταιρείας Συγγραφέων.

Για το μυθιστόρημά του Φλλσστ, φλλσστ, φλλλσσστ, Τόπος 2020 του απονέμεται το βραβείο «Νίκος Θέμελης» του διαδικτυακού περιοδικού Αναγνώστης (23/06/2021).

Eργογραφία

Μυθοπλασία - μυθιστορία
 Φλλσστ, φλλσστ, φλλλσσστ, Τόπος 2020
 Πολ και Λόρα, ζωγραφική εκ του φυσικού, Τόπος 2016
 To χαστουκόδεντρο, Tόπος, 2012
 H μανία με την άνοιξη, Ελλ. Γράμματα 2006, Tόπος, 2009
 Αγάπη, κήποι, αχαριστία, Kέδρος, 2002
 Oι ωραίες ημέρες του Βενιαμίν Σανιδόπουλου, Κέδρος, 1998
 Πορτραίτο θλιμμένου άντρα σε τραίνο, Σμίλη, 1993 (καταργημένο από τον Ά.Μ. το 2002)
 Όλντσμομπιλ, Ελ. Τύπος, 1982, B' Τόπος 2018 (στον τόμο Η τριλογία του '80)

Noυβέλες, διηγήματα, μεικτά είδη
 Τα δεδομένα της ζωής μας, A' Ελλ. Γράμματα, 2002, B' Tόπος 2015
 True Love, Tόπος, 2008
 Γλυκιά Επιστροφή, Ελλ. Γράμματα, 2003
 Δεν είναι όλα σινεμά μωρό μου, Ελ. Τύπος, 1985, B' Τόπος 2018 (στον τόμο Η Τριλογία του '80)
 Ψυχομπουρδέλο, Ελ. Τύπος, 1983, B' Τόπος 2018 (στον τόμο Η Τριλογία του '80)
 Το ψεύτικο μπουκάλι και το αληθινό, Προοδευτικό βιβλίο, 1979

Δοκίμια(επιλογή)
 Πορτρέτο του συγγραφέα ως κριτικού, Ανθολογία κριτικών κειμένων και εργογραφία Άρη Μαραγκόπουλου, επιμ. Κατσιγιάννη Άννα, Κωστίου Κατερίνα, Τόπος 2020
 Ο κ. Ιάκωβος Ζώης και ο κ. Τζάκομο Τζόις, Εισαγωγή στο Giacomo Joyce και [δι' αυτής] στον Τζέιμς Τζόις (στον τόμο James Joyce, Τζάκομο Τζόις Τόπος, 2018)
 Πεδία μάχης αφύλακτα, Τόπος, 2014
 Ulysses, οδηγός ανάγνωσης, Δελφίνι 1996, Κέδρος 2001, Τόπος 2010
 Μεταφράζοντας τη «μετάφραση», Εισαγωγή στο: Σολωμός, Διονύσιος, Η Γυναίκα της Ζάκυθος, χρηστική έκδοση / μεταγραφή, Εφημ. Τα Νέα, 2 006
 Διαφθορείς, εραστές, παραβάτες, Ελλ. Γράμματα, 2005

Φωτογραφικά λευκώματα
 Αυτόπτης φωτομάρτυρας στην οδό των ονείρων, βασισμένο στο φωτ. αρχείο του Τάκη Πανανίδη, Τόπος, 2013
 Η άλλη Ελλάδα: 1950-1965, βασισμένο στο φωτ. αρχείο του Κων/νου Μεγαλοκονόμου, Τόπος, A΄ 2007, Β΄ 2018
 Ρωσία: 100 χρόνια, Ριζάρειο Ίδρυμα-Ίδρυμα Στ. Νιάρχου, 2002
 Αγαπημένο βρωμοδουβλίνο: τόποι και γλώσσες στον Οδυσσέα του Τζέιμς Τζόις, Κέδρος, 1997, Τόπος, 2022

Ο Μαραγκόπουλος έχει, επίσης, μεταφράσει -μεταξύ άλλων- έργα των Ζαν Μπωντριγιάρ, Ονορέ ντε Μπαλζάκ, Μαργκερίτ Ντυράς, Χένρι Τζέιμς, ενώ κείμενά του έχουν φιλοξενηθεί σε πολλούς σύμμεικτους τόμους.

Παραπομπές

Εξωτερικοί σύνδεσμοι 
 Προσωπικός ιστότοπος του Άρη Μαραγκόπουλου. Ανακτήθηκε στις 10-05-2019.
 Συνέντευξη του Άρη Μαραγκόπουλου στην εκπομπή «Τιμής ένεκεν» του Δαυίδ Ναχμία (Τρίτο Πρόγραμμα, 26 Ιανουαρίου 2019), στο κανάλι του Δ. Ναχμία στο youtube. Ανακτήθηκε στις 19-03-2019.
 Άρης Μαραγκόπουλος: «Η επανάσταση, σήμερα, ή θα είναι μια γενικευμένη πολιτική ανυπακοή ή, δεν θα υπάρξει». Συνέντευξη στην Ελένη Γκίκα στο:  fractal, Η γεωμετρία των ιδεών (16 Δεκεμβρίου 2015). Ανακτήθηκε στις 19-03-2019.
 «Όχι στη χώρα του anything goes». Συνέντευξη στη Μικέλα Χαρτουλάρη στο: Εφημερίδα των Συντακτών, (1 Ιουλίου 2020). Ανακτήθηκε στις 07-07-2020.

Έλληνες λογοτέχνες
Έλληνες μεταφραστές
Έλληνες ιστορικοί της τέχνης
Έλληνες εκδότες